stanford-oval/wikipedia huggingface dataset:
Pohjois-Espoo
Liikenne

Pohjois-Espoon liikennettä palvelevat Kehä III ja Vihdintie sekä useat niitä yhdistävät mutkaiset yhdystiet, kuten Kunnarlantie, Röyläntie ja Niipperintie. Alueelta Nurmijärven Klaukkalaan johtaa yhdystie 1324.
Helsingin seudun liikenteen (HSL) valmistelema Pohjois-Espoon ja Leppävaaran uusi linjastosuunnitelma astui voimaan elokuussa 2019. Helsingin seudun liikenteen uusi Hämeenlinnanväylän ja Vihdintien linjastosuunnitelma astui voimaan elokuussa 2022. Sen myötä Pohjois-Espoon joukkoliikenne yhtenäistyi muun Espoon kanssa niin, että se painottuu tiheisiin liityntälinjoihin sekä vaihtoyhteyksiin Helsinkiin ulottuvien ja harvoin kulkevien pitkien bussilinjojen sijaan.
Kuvia

Kalajärvi ilmakuvassa
Pakankylän koulu
Bodomin kartano
Vesipuisto Serena
Espoon Automuseo
Aiheesta muualla

Kuvia tai muita tiedostoja aiheesta Pohjois-Espoo Wikimedia Commonsissa
Fongoro

| Fongoro> Tiedot |
| --- | --- |
Alue:  Tšad
Sija:  ei sadan suurimman joukossa
Kielitieteellinen luokitus
Kielikunta:  nilosaharalaiset kielet
Kielikoodit
ISO 639-3:  fgr
 Ohje 
Fongoro (gele, kole) on nilosaharalainen kieli. Se on uhanalainen. Kielellä on enää muutamia vanhoja puhujia. Suurin osa heistä on siirtymässä käyttämään furin kieltä.
Kaikki kielen puhujat elävät Tšadissa. Kieltä puhuttiin ennen myös Sudanissa, mutta siellä se on jo hävinnyt.
Punahiuksisuus

Kirkkaan punaisissa hiuksissa on feomelaniinia mutta ei lainkaan tummaa eumelaniinia.
Kastanjanruskeissa hiuksissa on kohtalaisesti sekä feomelaniinia että eumelaniinia.
Vaaleanpunertavissa hiuksissa on vain vähän feomelaniinia ja eumelaniinia.
Punahiuksisuus tai punatukkaisuus on yksi ihmisen geneettisesti periytyvistä hiusten värityypeistä. Punertavat hiukset saa aikaan pigmentti nimeltään feomelaniini, jonka tuotantoon vaikuttavat MC1R-geenin tietyt muunnokset. Punahiuksisuuden esiintymiseen fenotyyppisesti tarvitaan yksi punahiuksisuuden alleeli kummaltakin vanhemmilta.
Punahiuksisilla ihmisillä on usein vaalea iho ja pisamia. Yleisintä punatukkaisuus on Euroopan pohjoisosissa, kuten Britteinsaarilla.
Esiintyminen

Yleisen käsityksen mukaan koko maailman väestöstä punahiuksisia on yhdestä kahteen prosenttia. Punahiuksisuutta ja siihen liittyvää kalpeaihoisuutta esiintyy erityisen paljon Euroopan pohjoisosissa. On arveltu, että ominaisuuden yleistyminen pohjoisessa johtuu siitä, että se tehostaa D-vitamiinin saantia, joka heikkenee auringonvalon vähetessä.
Punahiuksisuus on yleistä suomensukuisen kansan udmurttien keskuudessa, ja heitä pidetään toisinaan maailman punahiuksisimpana kansana. Joidenkin lähteiden mukaan eniten punahiuksisia on Skotlannissa ja Irlannissa, jopa kymmenesosa väestöstä.
Aiheuttaja

Punahiuksisuutta aiheuttavat geenin MC1R tietyt muunnokset. Geeni vastaa melanokortiini-1-reseptorista. Muunnos saa aikaan melaniinituotannon muuttumisen, jossa tumman eumelaniinin syntyminen vähenee ja vaaleaa feomelaniinia syntyy runsaasti. Sen seurauksena ihmisellä on punaiset hiukset, vaalea iho ja pisamia. Ihmisestä ei tavallisesti tule punahiuksista, jos hän perii ominaisuutta aiheuttavan geenin vain yhdeltä vanhemmaltaan. Punahiuksisista ihmisistä vain kuudella prosentilla on geenistä vain yksi muunnos, kun taas kaksi muunnosta perineitä punahiuksisista on 92 prosenttia. Myöskään kaikki MC1R-geenin muunnoksen molemmilta vanhemmiltaan perineet eivät ole punatukkaisia, vaan vain joka neljäs. MC1R-geenin lisäksi punahiuksisuuteen vaikuttaa kahdeksan muutakin geeniä, joista osa kytkee MC1R-geenin päälle tai pois päältä.
Punatukkaisuutta on eri asteita. Jos henkilöllä on vain feomelaniinia mutta ei lainkaan eumelaniinia, hänellä on kirkkaan punertavat hiukset. Jos hänellä on vähän kumpaakin, hänellä on vaaleanpunertavat hiukset. Jos hänellä on kohtalainen määrä kumpaakin, hänellä on kastanjanruskeat hiukset.
Punahiuksisilla ihmisillä on keskimäärin noin 80 000 hiusta. Se on vähemmän kuin muunvärisillä, joilla on keskimäärin 100 000–150 000 hiusta.
Terveys

Punahiuksisuuteen liittyvä ihon kalpeus tehostaa Auringon säteilyn aiheuttamaa D-vitamiinin tuotantoa iholla. Samalla punahiuksisten ihmisten vaalea iho palaa herkästi auringossa. Hyvin vaaleaihoiset ja punahiuksiset ihmiset ovat alttiimpia melanoomalle kuin tummempi-ihoiset ihmiset. Punahiuksisten feomelaniini antaa iholle huonomman suojan Auringon UV-säteiden aiheuttamilta vaurioilta kuin melaniinin tummempi muoto. Yhdysvaltalaisen hiiritutkimuksen mukaan myös punapigmentti itsessään lisää melanoomariskiä ilman UV-säteilyäkin. Tämä vaikutus esiintyy myös ihmisillä, joilla geeniä on vain yksi kopio ja jotka eivät siksi ole punatukkaisia.
Punahiuksisten ihmisten kipukynnyksen on havaittu olevan matalampi kuin muiden. Ilmiö on havaittu myös niillä ihmisillä, joilla on vain yksi muunnos punahiuksisuutta aiheuttavasta MC1R-geenistä. Matalamman kipukynnyksen on arveltu voivan johtua siitä, että eräät aivojen hermosoluista reagoivat sekä MC1R-geeniin että kipuun.
Punahiuksisten ihmisten riski sairastua Parkinsonin tautiin on lähes kaksi kertaa suurempi kuin mustahiuksisten. Punahiuksisilla naisilla on muita 30 prosenttia suurempi todennäköisyys sairastua endometrioosiin.
Käsityksiä punapäistä

Fiktiossa punahiuksiset esitetään joskus tyypillisesti luonteeltaan tulisina tai himokkaina. Keskiajalla punahiuksisuus on yhdistetty muun muassa juutalaisuuteen, noituuteen ja pahuuteen. Punaiset hiukset ovat tosin joskus olleet myös suosiossa, esimerkiksi Englannissa Elisabet I:n aikana.
Aiheesta muualla

Kuvia tai muita tiedostoja aiheesta punahiuksisuus Wikimedia Commonsissa
Port Klang

Port Klang on Malesian pääkaupunki Kuala Lumpurin satama
Port Klang eli Klangin satama (malaijiksi Pelabuhan Klang, LOCODE MY PKG (Pelabuhan Klang), MY XPQ (lauttasatama)) on Malakansalmessa, Malesian pääkaupunki Kuala Lumpurin lounaispuolella Klangin satamakaupungissa sijaitseva suuri rahtiliikenteen satama. Sataman terminaalit sijaitsevat osin mantereella, osin läheisillä saarilla. Erityisen merkittävää on sataman konttiliikenne.
Port Klangin konttisatamaa
Matkustajalaiva Port Klangin lauttasatamassa
Rahtiliikenne

Klangin sataman toiminnot jakautuvat useille alueille. Näistä merkittävimmät ovat: Northport (pohjoissatama, mantereella, muun muassa konttiterminaaleja), Westports Malaysia (Pulau Lumut -saarella, muun muassa konttiterminaaleja ja matkustaja-aluslaituri) ja South Point (mantereella).
Port Klang on maailman suurimpia rahtisatamia. Satama luetaan tilastoissa yleensä kokonaisrahtimäärältään maailman 30 suurimman sataman joukkoon ja konttisatamana maailman 20 suurimman joukkoon.
Amerikkalaisten satamaviranomaisten järjestön AAPA:n maailmantilaston mukaan Port Klangin kautta kulki vuonna 2011 yhteensä 193,7 miljoonaa tonnia rahtia, josta konttiliikenteen osuus oli 9 435,4 kTEU konttia. Eurooppalaisen Rotterdamin sataman mukaan Port Kalangin kautta kulki vuonna 2011 yhteensä 9 604 kTEU kontteja. Vuonna 2012 satama ilmoitti käsitelleensä jo yli 10 000 kTEU kontteja.
Aiheesta muualla

Wikimedia Commonsissa on kuvia tai muita tiedostoja aiheesta .
Port Klang Authority (Arkistoitu – Internet Archive) (englanniksi) (pka.gov.my)
Port Klang - Port facilities (Arkistoitu – Internet Archive) (englanniksi) (pka.gov.my)
Port Klang - Westports Malaysia (Arkistoitu – Internet Archive) (englanniksi) (westportsmalaysia.com)
Port Klang - Northport (Arkistoitu – Internet Archive) (englanniksi) (northport.com.my)
Pupu Lihavisto

| Pupu Lihavisto> Henkilötiedot |
| --- | --- |
Syntynyt: 1959
Ammatti:  muusikko, kosketinsoittaja, säveltäjä, sanoittaja
Muusikko
Aktiivisena:  1977–
Tyylilajit:  taiderock
Soittimet:  kosketinsoitin 
Yhtyeet:  500 kg lihaa, The Leo Bugariloves
Levy-yhtiöt:  Mirror, Euros, Bad Vugum, Molly-Mood
  [ Muokkaa Wikidatassa ] [ ohje ]  
Pupu Lihavisto, oikealta nimeltään Samuli Kerola o.s. Miettunen (s. 1959 Oulu) on suomalainen muusikko, kosketinsoittaja ja säveltäjä, joka tekee myös kuvataidetta ja kirjoittaa runoja. Hänen taiteilijanimensä syntyi Aku Ankka -sarjakuvia tehneen Carl Barksin Yleisurheilukilpailut-sarjasta, jossa esiintyi "todellinen muskelimies, Ankkalinnan ylpeys Pupu Lihavisto".
Muusikon ura

Nuorena Lihavisto piirsi, maalasi ja soitti pianoa. Hän aloitti muusikon uransa vuonna 1977 urkujen soittajana koulukaverinsa Kauko Röyhkän lukioikäisenä perustamassa amerikkalaisesta undergroundista ja garagesta inspiraationsa saaneessa Untillo-yhtyeessä, jonka kappaleet "Ihmisen paras ystävä" ja "Dora" päätyivät pari vuotta myöhemmin Röyhkän debyytti-LP:lle Steppaillen.Lihavisto alkoi säveltää kappaleita Röyhkän innoittamana ja hän soitti sähköurkuja myös Kauko Röyhkän vuonna 1990 ilmestyneellä Kaksi koiraa -albumilla.
Lihavisto perusti vuonna 1980 yhdessä Kauko Röyhkän ja Maritta Kuulan kanssa 500 kg lihaa -yhtyeen, joka perustettiin alun perin huumorimielessä ja sen oli tarkoitus oli tehdä musiikkia Lihaviston ja RukiVehrin taidenäyttelyyn. Hän soitti yhtyeessä aluksi pianoa ja myöhemmin kosketinsoittimia ja sävelsi kappaleita yhdessä Kauko Röyhkän kanssa.Lihavisto sävelsi kappaleita 500 kg lihaa -yhtyeen vuonna 1982 ilmestyneelle levylle Etkös ole ihmisparka ja vuonna 1985 julkaistulle Ruusumajassa -levylle sekä vuonna 1988 julkaistulle Akvaario-levylle, vaikka ei enää soittanutkaan albumilla. Lihaviston sävellyksiä on myös myöhemmillä 500 kg Lihaa -albumeilla.
Lihavisto perusti 1980-luvun alussa ”joikaavana rockabilly-duona ja meluavina ruohonjuuritason beatnikkeinä” aloittaneen The Leo Bugariloves -yhtyeen yhdessä RukiVehrin kanssa. The Leo Bugariloves on julkaissut EP:t Tsaeh (1991), Bitter (1995) sekä Loves (1997) ja vuonna 2004 ilmestyi yhtyeen ensimmäinen pitkäsoitto Help!.
Lisäksi Lihavisto on ohjannut lyhytelokuvia, tehnyt joukon suuren yleisönsuosion muun muassa Oulun musiikkivideofestivaaleilla saavuttaneita The Leo Bugariloves -musiikkivideoita yhdessä Tuija Karénin ja Samuli Alapurasen kanssa ja julkaissut punk-runokokoelman Runojen kevät vuonna 2007 yhdessä Läjä Äijälän ja Astro Lihjamon kanssa. Runojen kevät -kokoelmassa Lihavisto esiteltiin "trendipakoisen taiderockin harmaana eminenssinä". Lisäksi hän on sanoittanut kappaleita Hiljainen Kevät -yhtyeelle.
Lihavisto on ilmoittanut blogissaan suunnittelevansa myös sooloa, joukkoa lied-esityksiä. Vuonna 2011 Pupu Lihaviston perustama Maalaisrocktähti -duo julkaisi split-singlellä kappaleen Akileija-tango, samaan aikaan ilmestyi single Longplay Music -levymerkillä Lihaviston The Leo Bugariloves -yhtyeeltä, ja syksyllä Feelings -albumi Karkia Mistikan arthouselevymerkillä.
Kirjat

Runojen kevät (yhdessä Läjä Äijälän ja Astro Lihjamon kanssa), Molly Mood Kustannus, 2007.
Videot ja elokuvat

Maisemakuvia Livojoen suiston varrelta käsin (1994)
Absintinjuoja (1994)
Man and his wardrobe (1994)
Aiheesta muualla

Pupu Lihaviston sävellystuotanto Suomen äänitearkistossa (1901–1999)
Pupu Lihaviston sanoitustuotanto Suomen äänitearkistossa (1901–1999)
Pupu Lihavisto Times - Pupu Lihaviston blogi
Pupu Lihavisto MySpace -sivustolla
(Arkistoitu – Internet Archive) - Pupu Lihaviston, RukiVehrin ja Läjä Äijälän taidetta
- The Leo Bugariloves (Pupu Lihavisto) Avanto Festivaalien 2004 sivuilla
Eusebios Myndoslainen

Eusebios Myndoslainen (300-luku) oli antiikin kreikkalainen uusplatonilainen filosofi. Hän oli kotoisin Myndoksesta, Kaariasta. Eunapios kuvaa häntä yhdeksi uusplatonilaisen opettaja–oppilas-seurannon ”kultaisen ketjun” edustajaksi.
Eusebios oli Aidesioksen oppilas. Hän omisti itsensä ensi sijassa logiikalle ja kritisoi monin tavoin uusplatonismin maagista ja teurgista puolta. Tällä tavoin hän ärsytti myöhempää keisari Julianusta, joka suosi ennemmin Maksimoksen ja Khrysanthioksen mystiikkaa.
Johannes Stobaios kokosi erään Eusebioksen eettisiä opetuksia. Kyseessä saattaa olla sama uusplatonilainen Eusebios.
Kirjallisuutta

Mullach, Friedrich Wilhelm August (toim.): Fragmenta Philosoporum Graecorum. Paris, 1867. Säilyneiden fragmenttien kokoelma.
Orelli, Johann Konrad (toim.): Opuscula graecorum veterum sententiosa et moralia, 1819. Säilyneiden fragmenttien kokoelma.
Antiikin filosofia  Platonismi
Fabian Tillanen

Fabian Tillanen (8. toukokuuta 1895 Mäntyharju – 16. syyskuuta 1976 Heinola) oli suomalainen poliitikko. Hän edusti SKDL:ää.
Tillanen toimi vuoden ajan, toukokuusta 1947 heinäkuuhun 1948, kansanedustajana Mikkelin läänin vaalipiiristä. Hän nousi eduskuntaan varaedustajan paikalta, kun Toivo Järvinen oli kuollut kesken vaalikauden. Tillanen oli eduskunnan talousvaliokunnan jäsen. Hän vaikutti poliittisella urallaan myös Heinolan maalaiskunnan kunnallispolitiikassa, kunnanvaltuuston ja kunnallislautakunnan jäsenenä.
Tillanen oli ammatiltaan maanviljelijä. Hän toimi myös maallikkotuomarina, lautamiehenä, ja sai herastuomarin arvonimen.
Tillasen vanhemmat olivat mäkitupalainen Kalle Tillanen ja Anna Kaisa Mikontytär. Hänen puolisonsa oli Eeli Maria Kalso, jonka kanssa hän avioitui vuonna 1925.
Fabian Wrede (1641–1712)

David Klöker Ehrenstrahlin muotokuva Fabian Wredenistä vuodelta 1690.
Fabian Wrede (1641–1712) oli ruotsalainen valtiomies. Hän oli Viipurin läänin maaherra 1675 ja oli vuoden 1680 valtiopäivillä Kaarle XI:n luottamusmies, toimi suuren komission jäsenenä ja oli vuodesta 1681 Uplannin maaherra.
Ford Models

Ford Models on yhdysvaltalainen mallitoimisto. Sen perustivat vuonna 1946 Eileen ja Jerry Ford.
Yritys oli New Yorkin huomattavin mallitoimisto, kunnes Elite Model Managementin John Casablancas perusti kaupunkiin oman toimiston, mistä alkoi 1980-luvun suuri mallitoimistosota. Monien muiden 1970-luvun huipputoimistojen tavoin se on viime vuosinamilloin? menettänyt osuuttaan markkinoilla.
Toimiston listoilla on ollut runsaasti tähtimalleja, yhdysvaltalaisia kuten Alaina Gaines, June Perry, Christie Brinkley, Courteney Cox, Rachel Hunter, Evangeline Lilly, Stephanie Seymour, Vendela, Veronica Webb, Raven-Symone, Xuxa Meneghel, Paris Hilton, Anderson Cooper, Ali Larter, Dorian Leigh, Ashley Tisdale, Liliane Ferrarezi ja Lindsay Lohan mutta myös suomalaisia ja muita eurooppalaisia malleja. 1980-luvulla yritys perusti mallikilpailun Fordin supermodel -kilpailu, johon osallistuu vuosittain kymmeniä tuhansia toiveikkaita malleja eri puolilta maailma.
Viime vuosina milloin? yritys on laajentunut viestimiin Ford Media -yrityksen kautta ja muihin muotialaan liittyviin ammatteihin Ford Artists -yrityksen kautta.
Aiheesta muualla

Yrityksen sivusto
Ford Fashion model direcotry
Ford Models (Arkistoitu – Internet Archive)
Puppetmaster of Pandemonium

| Puppetmaster of Pandemonium Chaosweaver |
| --- | --- | --- |

Studioalbumin tiedot
 Julkaistu: 30. huhtikuuta 2008
 Tuottaja(t): Max Power, Jack Tyger
 Tyylilaji: sinfoninen black metal, industrial metal
 Kesto: 48.33
 Levy-yhtiö: Shadow World Records
Chaosweaverin muut julkaisut
|   | Puppetmaster of Pandemonium 2008 | Enter the Realm of the Doppelgänger 2012 |
Puppetmaster of Pandemonium on suomalaisen metalliyhtyeen Chaosweaverin ensimmäinen studioalbumi. Se on julkaistu vuonna 2008 levymerkillä Shadow World Records.
Kappaleet

Flaming Rain – 4.11
Locked in a Coffin – 5.10
White Noise – 4.42
Cult of Joy – 6.26
Horned Serpent – 3.36
Buried in a Swamp – 3.56
Angel – 3.59
Denied Memories – 3.33
Beneath the Silent Cities – 5.47
Son of the Moon – 7.13
Crucified – 3.34 (Army of Lovers -cover)
Kokoonpano

| 0 | 1 | 2 |
| --- | --- | --- |
|  Yhtye Cypher Commander – laulu  Ezzymania 2000 – kitarat, laulu  Albert von Fleischer – kitarat  Kole – kitarat  Max Power – basso, laulu  Jack Tyger – rummut  Thab Picard – kosketinsoitin  |  Vierailevat muusikot Heta Hyttinen – laulu (bonuskappale)  Jules Näveri – laulu  Rotten – laulu  Aleksi Munter – kosketinsoitin  Ville Sorvali – laulu, kosketinsoitin  |  Tuotanto Max Power – tuottaja  Jack Tyger – tuottaja, äänittäjä, miksaaja  Petteri Ruotsalainen – äänittäjä, miksaaja  Jakko Viitalähde – masteroija  Timo Kokko – grafiikka  Jarmo Katila – valokuvat  Markus Paajala – layout  Markus Laasko – logot  |
Arvostelut

Imperiumi.net:
Rumba: suopea
Aiheesta muualla

Puppetmaster of Pandemonium Discogsissa. (englanniksi)
Albumi Puppetmaster of Pandemonium Encyclopaedia Metallum -sivustolla (englanniksi)
FC Biel-Bienne

Fussballclub Biel-Bienne on jalkapalloseura Biel/Biennen kaupungista. Seura pelaa kaudella 2017–18 Sveitsin viidenneksi korkeimmalla sarjatasolla 2. Liga Interregionalin 3 lohkossa. Seura on voittanut historiansa aikana yhden Sveitsin mestaruuden. Tämä tapahtui vuonna 1947.
Pohjolan prinsessa

| ”Pohjolan prinsessa” Retropop |
| --- | --- | --- |

Singlen tiedot
 Albumilta: Tämän hetken tähden
 Julkaistu: 12. lokakuuta 2011
 Formaatti: digitaalinen promo CD
 Kesto: 03.26
 Levy-yhtiö: Pieni ja ihmeellinen levy-yhtiö
Retropopin muut singlet
| ”Tää ilta” 2011 | ”Pohjolan prinsessa” 2011 | ”Anna mennä” 2012 |
Pohjolan prinsessa on Retropop-yhtyeen kappale ja toinen single albumilta Tämän hetken tähden. Yhtyeen omien sanojensa mukaan kappale on tehty Super Mario Bros -pelin inspiroimana. Single julkaistiin lokakuussa 2011.
Kappaleet

Pohjolan prinsessa – 03.26
Musiikkivideo

Yhtye suunnitteli kappaleeseen jouluhenkisen musiikkivideon. Videossa Rp-tontut (Retropop-tontut) kaappaavat kaupan kassalla työskentelevän Sailan ja kuljettavat hänet Rp-pukin luokse, joka järjestää tontuilleen bileet. Video on kuvattu marraskuussa 2011 Narvassa, Vesilahdessa ja Lempäälässä. Videon ohjasi Tommi Ojala.
Kokoonpano

Saila Ojala — laulu
Tommi Ojala — syntikat, ohjelmointi
Mika Ojalehto — rummut
Olli Räsänen — kitara
Puppet (albumi)

| Puppet The Dreaming |
| --- | --- | --- |

Studioalbumin tiedot
 Julkaistu: 2011
 Tuottaja(t): Christopher Hall
 Tyylilaji: goottirock, industrial metal, darkwave
 Levy-yhtiö: EMI
The Dreamingin muut julkaisut
| Etched in Blood 2008 | Puppet 2011 | Rise Again 2015 |
Puppet on The Dreamingin toinen albumi vuodelta 2011. Yhtye oli siirtynyt osittain raskaampaan ilmaisuun, kuin edeltäjällään. Yhtyeen keulahahmo Christopher Hall on maininnut albumin vastaavan enemmän hänen alkuperäistä visiotaan. Albumin tekoon liittyy paljon jäsenvaihdoksia ja ristiriitoja yhtyeen soolokitaristi Jinxxin lähdettyä Black Veil Bridesiin ja basisti Brent Ashleyn jätettyä yhtye liittyäkseen kaupallisesti huomattavasti menestyneempään Static-X:n.
Sisältö

Puppettilla oltiin luovuttu lähes kokonaan emotyyppisestä sunntauksesta. Yhtye oli siirtynyt paljon elektronisempaan ja raskassointisempaan ilmaisuun. Kappaleiden sanoitus oli edelleen hyvin yksiselitteistä ja kertoi lähes yksinomaan naisista- ja naisongelmista. Itsetuhoisuus sanoista oli laantunut huomattavasti ja suorasukaisuus on siirretty vertauskuvallisuuteen. Yhtye on albumilla lyyrisesti rauhoittunut, mutta musiikillisesti raskaus on noussut huomattavasti. Musiikillisesti albumi olisi verrattavissa esimerkiksi HIMin, Deadstar Assemblyn tai Billy Idolin kanssa.
Kappaleet

Puppet
Every Trace
Breathing
There Will Be Blood
End in Tears
Fight for You
Stitches
It's No Good (Depeche Mode-cover)
Hole
Solo Crucifixion
Too Late
Always and Never
Kokoonpano

Christopher Hall – laulu
Eric Griffin – soolokitara
Carlton Bost – rytmikitara, koskettimet, musiikkiohjelmointi
Brent Ashley – bassokitara
Johnny Haro – rummut
Martin Kelly – bassokitara
Jinxx – viulu
Chibi – taustalaulu
Kokoonpano > henkilökuntaa

Christopher Hall – tuottaja, äänittäjä
Eddie Wohl – miksaaja
Ue Nastasi – masteroija
Aiheesta muualla

Puppet discogs.com -sivustolla
Eurooppalaisen Oikeusturvan Keskusliitto

Eurooppalaisen Oikeusturvan Keskusliitto ry (EOK ry) on suomalainen rekisteröity yhdistys, joka on perustettu vuonna 2004. Yhdistyksen tarkoituksena on edistää ihmisoikeuksien ja oikeusturvan toteutumista eri oikeudenaloilla.
Aiheesta muualla

Eurooppalaisen Oikeusturvan Keskusliitto (Arkistoitu – Internet Archive)
Pokka: Hyvä lainvalmistelu osa oikeusturvaa, Yle 20.4.2012
Sadat WinCapitan jäsenet kokoontuivat Laukaassa, Yle 27.5.2012
Port Lokon piirikunta

Port Lokon piirikunta (engl. Port Loko district) on yksi viidestä Sierra Leonen Pohjoisen maakunnan piirikunnasta, aluehallinnon toisen tason alueesta. Piirikunta rajautuu pohjoisessa Kambian, idässä Tonkoilin ja Moyamban sekä lounaassa Läntisen alueen maaseudun piirikuntaan. Länsipuolella lainehtii Atlantin valtameri. Port Lokon piirikunnan pinta-ala on 5 719 neliökilometriä. Piirikunnan hallintokeskus on Port Lokon kaupunki. Muita kaupunkeja ovat Foredugu, Lungi, Lunsar, Mange ja satamakaupunki Pepel.
Piirikunnan väkiluku on kehittynyt seuraavasti: 247 463 as. (1963), 292 244 as. (1974), 329 344 as. (1985), 453 746 as. (2004) ja 614 063 asukasta (VL2015). Vuonna 2015 Port Lokon piirikunnassa asui 8,7 prosenttia Sierra Leonen väestöstä eli se oli pääkaupungin jälkeen Sierra Leonen väkirikkain piirikunta. Port Lokon piirikunta on merkittävää aluetta myös esimerkiksi Lungin kansainvälisen lentoaseman ja malmin vientisatama Pepelin takia. Piirikunnan lounaisosan Koyan päällikkökuntaan on rakenteilla kiinalaisten rahoittama, osin kiistanalainen Mamaman kansainvälinen lentoasema. Asema sijoittuisi aiempaa lähemmäksi, maanteitse noin 60 kilometriä pääkaupunki Freetownista itään.
Piirikunnan vesistöistä merkittävimmät ovat Atlanttiin laskevat Rokel- ja Little Scarcies -joet, sekä Rokel- ja Bankasokajokien suulle muodostunut estuaari, jota joskus kutsutaan myös omalla jokeen viittaavalla nimellään (Sierra Leone River).
Päällikkökunnat

Piirikunta on jaettu paikallishallintoa varten 11 päällikkökuntaan (engl. chiefdom), jotka ovat:
| Päällikkökunta | Väkiluku (VL2015)  | Hallinnollinen  keskus |
| --- | --- | --- |
| Bureh Kasseh Makonteh (Bureh Kaseh) | &&&&&&&&&&040089.&&&&0040 089 | Mange |
| Buya Romende | &&&&&&&&&&034235.&&&&0034 235 | Foredugu |
| Dibia (Debia) | &&&&&&&&&&015477.&&&&0015 477 | Gbinti |
| Kaffu Bullom | &&&&&&&&&0119902.&&&&00119 902 | Mahera   |
| Koya | &&&&&&&&&&085206.&&&&0085 206 | Songo |
| Lokomasama (Loko Massama) | &&&&&&&&&&078013.&&&&0078 013 | Petifu |
| Maforki | &&&&&&&&&&086810.&&&&0086 810 | Port Loko |
| Marampa | &&&&&&&&&&059347.&&&&0059 347 | Lunsar |
| Masimera | &&&&&&&&&&040861.&&&&0040 861 | Masimera |
| Sanda Magbolontor | &&&&&&&&&&023597.&&&&0023 597 | Sendugu |
| T.M. Safroko | &&&&&&&&&&030526.&&&&0030 526 | Miraykulay |
Aiheesta muualla

UN Office for the Coordination of Humanitarian Affairs: Sierra Leone – Port Loko. District profile (updated 29.12.2015; pdf) (englanniksi) (reliefweb.int)
Sierra Leonen aluejako
| --- | --- |
Pohjoinen maakunta:   Bombali  Kambia  Koinadugu  Port Loko  Tonkolili 
Eteläinen maakunta:   Bo  Bonthe  Moyamba  Pujehun 
Itäinen maakunta:   Kailahun  Kenema  Kono 
Läntinen alue:   Läntisen alueen maaseutu  Läntisen alueen kaupunkialue (Freetown)
Puudosi

| Puudosi/Puutoinen Пудож |
| --- | --- |
 lippu:  vaakuna
 Puudosi/Puutoinen
 Koordinaatit: 61°48′N, 36°32′E 
Valtio:  Venäjän federaatio
Tasavalta:  Karjalan tasavalta
Piiri:  Puudosin piiri
Mainitaan 1. kerran:  1382
Kaupungiksi:  1785
Pinta-ala  ():  
 – Kokonaispinta-ala:  8 km²
Väkiluku (2005):  10 200
 – Väestötiheys:  1 275 as./km²
Aikavyöhyke:  UTC+3 (MSK)
Postinumero:  186150
Suuntanumero(t):  +7 81452
 
 http://www.pudozh.info/ 
 Puudosin piirin hallintokeskus 
Infobox OKVirheellinen NIMI-arvo: 
Puudosin kaupunkikunta Puudosin piirin kartalla.
Puudosi tai Puutoinen (myös Puudoži; ven. Пу́дож, Pudož) on kaupunki Karjalan tasavallassa Venäjällä. Kaupunki on Puudosin piirin hallintokeskus. Se sijaitsee Vodlajoen varrella 352 kilometriä Petroskoista itään.
Puudosin lisäksi kaupungin alueeseen kuuluvat Aeroportin (ven. Аэропорт), Kolovon ja Podporožjen taajamat sekä Afanasjevskajan (ven. Афанасьевская), Filimonovskajan (ven. Филимоновская), Gladkinan (ven. Гладкина), Harlovskajan (ven. Харловская), Košukovon (ven. Кошуково), Kolovon, Mjatševan (ven. Мячева) ja Noževon (ven. Ножево) kylät.
Puudosi on Alajärven, Evijärven, Lappajärven, Soinin ja Vimpelin ystävyyskunta.